,**-**

Broj: 05-04-126-21/24

Datum: 27.05.2024. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22 ), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-126-20/24 koja je ponovno zasijedala 27.05.2024. godine, u postupku javne nabavke usluge geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaborata, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-126-20/24 od 27.05.2024. godine i ugovor za javnu nabavku usluge geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaborata, dodjeljuje se trećerangiranom ponuđaču **d.o.o. GRID Banja Luka za najnižu ponuđenu cijenu od 18.800,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. GRID Banja Luka**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Član 5.

Odluka o izboru najpovoljnijeg ponuđača broj 05-04-126-16/24 od 13.05.2024 za javnu nabavku usluge geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaborata stavlja se van snage.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-126/24 od 22.04.2024 Javna nabavka je provedena putem konkurentskog zahtjeva za dostavljanje ponuda. Procijenjena vrijednost javne nabavke bez PDV-a iznosila je 25.641,00 KM.

Obavještenja o nabavci broj 997-7-2-29-3-37/24- objavljeno 24.04.2024. godine, Službeni glasnik BiH broj:28/24.

Komisija za javnu nabavku imenovana je Rješenjem broj: 05-04-126-4/24 od 29.04.2024. godine i dostavila je dana 08.05.2024. godine Zapisnik o radu Komisije 05-04-126-13/24 sa rezultatima kvalifikacije i preporukom za održavanje e-aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 6
* da je blagovremeno zaprimljeno 6 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da su ponude ponuđača d.o.o. GeoGIS studio Sarajevo i d.o.o. GBM Group Sarajevo neprihvatljive iz sljedećih razloga:

- U tenderskoj dokumentaciji je jasno navedeno da „U pogledu ekonomskog i finansijskog stanja, u skladu sa članom 47. Zakona, ponuda će biti odbačena ako dobavljač ne ispuni slijedeće minimalne uslove:

a) da je ponuđač solventan, odnosno da račun/i ponuđača nisu bili blokirani u zadnjih šest mjeseci, a da će se ocjena traženog uslova dokazati sljedećim dokazima „na osnovu izjave (urnek izjave se nalazi u prilogu tenderske dokumentacije) i kopija sljedećih dokumenata (kopije ne moraju biti ovjerene):

a) Uvjerenje Centralne banke BiH sa spiskom aktivnih bankovnih računa koje dobavljač ima otvorene kod komercijalnih banaka. Potvrda Centralne banke ne smije biti starija od 30 dana od dana podnošenja ponude.

- Potvrda poslovne banke, kod koje ponuđač ima otvoren glavni račun, da glavni račun ponuđača nije bio blokiran u zadnjih šest mjeseci. Potvrda banke ne smije biti starija od 30 dana

od dana podnošenja ponude.

Ponuđač d.o.o. GeoGIS studio Sarajevo u ponudi nije dostavio niti jedan gore pomenuti dokaz o ispunjavanju uslova iz član 47. Zakona o javnim nabavkama. U ponudi nije dostavljena izjava iz člana 47. Zakona o javnim nabavkama, kao ni uvjerenje Centralne banke niti potvrda poslovne banke kod koje ponuđač ima otvoren glavni račun da račun ponuđača nije u blokadi zadnjih šest mjeseci. Zbog propusta da ponuđač dostavi u ponudi dokaze tražen tenderskom dokumentacijom u dijelu dokazivanja ekonomsko-finansijske sposobnosti, ponuda ponuđača d.o.o. GeoGIS studio Sarajevo je odbijena kao neprihvatljiva.

Ponuđač d.o.o. GBM Group Sarajevo je propustio da u ponudi dostavi Izjavu iz člana 47. Zakona o javnim nabavkama, kako je to traženo tenderskom dokumentacijom u dijelu dokazivanja ekonomskog i finansijskog stanja, te je ponuda ponuđača d.o.o. GBM Group Sarajevo odbijena kao neprihvatljiva.

Ponude ponuđača d.o.o. GRID Banja Luka, d.o.o. Saraj inženjering Sarajevo, d.o.o. Geobiro Konjic i d.o.o. NMT-Geoplan Derventa, ispunjavaju kvalifikacione uslove propisane tenderskom dokumentacijom, te su njihove ponude bile rangirane na sljedeći način:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. NMT -Geoplan Derventa | **25.083,00** | **100** |
| **2.** | d.o.o. Saraj inženjering Sarajevo | **25.600,00** | **97,98** |
| **3.** | d.o.o. GRID Banja Luka | **25.640,00** | **97,827** |
| **4.** | d.o.o. Geobiro Konjic | **25.641,00** | **97,823** |

E-aukcija je, na prijedlog Komisije zakazana i održana 13.05.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-126-15/24 od 13.05.2024. godine.

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. NMT -Geoplan Derventa | **9.800,00** | **100** |
| **2.** | d.o.o. Saraj inženjering Sarajevo | **9.900,00** | **98,98** |
| **3.** | d.o.o. GRID Banja Luka | **18.800,00** | **52,12** |
| **4.** | d.o.o. Geobiro Konjic | **25.080,00** | **39,07** |

Ponuda ponuđača d.o.o. NMT GEOPLAN Derventa, kao prvorangirana u Izvještaju Agencije, je prihvaćena. Cijena ponude najbolje ocijenjenog ponuđača iznosila je 9.800,00 KM bez PDV-a, u postupku javne nabavke usluge geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaborata.

Ugovorni organ je u okviru javne nabavke usluge geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaboratadonio Odluku o izboru najpovoljnijeg ponuđača broj 05-04-126-16/24 od 13.05.2024.g, kojom je kao najpovoljniji ponuđač bio izabran d.o.o. NMT GEOPLAN Derventa sa ponuđenom cijenom od 9.800,00 KM bez PDV-a.

Dana 20.05.2024.godine, ponuđač NMT d.o.o. Geoplan Derventa, dopisom broj 40/2024-D5, obavijestio je ugovorni organ da nisu u mogućnosti prihvatiti ugovor za javnu nabavku usluga geodetskog snimanja regionalne ceste R-455a Živinice-Bašigovci-Zelenika od st. km 17+470 do st. km 36+050, sa svim pratećim objektima uz izradu elaborata.

Komisija za javnu nabavku na ponovnom zasijedanju dana 21.05.2024 predložila je JU Direkcija regionalnih cesta TK da u skladu sa članom 72 stav 3 tačka c) Zakona o javnim nabavkama ugovor dodijeli drugorangiranom ponuđaču d.o.o. Saraj-inženjering Sarajevo a za ponuđenu cijenu 9.900,00 KM bez PDV-a.

Tom prilikom Komisija je utvrdila i da ponuda drugorangiranog (prvorangiranog nakon odustajanja prvorangiranog) ponuđača je za više od 20% niža od trećerangirane ponude (drugorangirane ponude, nakon odustajanja prvorangiranog ponuđača), te je u skladu sa Zakonskom odredbom član 66. i u skladu sa tenderskom dokumentacijom, od ponuđača d.o.o. Saraj-inženjering Sarajevo dopisom broj 05-04-126-18/24 od 22.05.2024. godine zatražila dokazivanje neprirodno niske cijene.

Ponuđač Saraj inženjering doo Sarajevo je dopisom broj SI-45/24-EA od 23.05.2024. godine obavijestio Ugovorni organ da nisu u mogućnosti da kvalitetno odgovore uslovima postavljenim tenderskom dokumentacijom, te da odustaju od dodjele ugovora.

Nakon odustajanja prvorangiranog i drugorangiranog ponuđača, Komisija je predlažila Ugovornom organu da ugovor dodijeli trećerangiranom ponuđaču Grid doo Banja Luka za ponuđenu cijenu od 18.800,00 KM bez PDV-a. Kako je i ova ponuda za više od 20% niža od četvrte rangirane ponude, od ponuđača je zahtijevano dokazivanje neprirodno niske cijene.

Dana 28.05.2024. godine, dopisom broj 219-D/24 ponuđač je uz kalkulaciju a u skladu sa članom 66. Zakona, dokazao da njegova ponuda nije neprirodno niska.

Nakon odustajanja dva prvorangirana ponuđača, rang lista najpovoljnijih ponuđača, a u skladu sa utvrđenim kriterijem najniže cijene, izgleda kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. GRID Banja Luka | **18.800,00** | **100** |
| **2.** | d.o.o. Geobiro Konjic | **25.080,00** | **74,9** |

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva